CELEX: 62012TN0301
Language: da
Date: 2012-07-10 00:00:00
Title: Sag T-301/12: Sag anlagt den 10. juli 2012 — Laboratoires CTRS mod Kommissionen

18.8.2012   
            
            
               DA
            
            
               Den Europæiske Unions Tidende
            
            
               C 250/20
            
         Sag anlagt den 10. juli 2012 — Laboratoires CTRS mod Kommissionen
   (Sag T-301/12)
   2012/C 250/36
   Processprog: engelsk
   
      Parter
   
   
      Sagsøger: Laboratoires CTRS (Boulogne-Billancourt, Frankrig) (ved barrister K. Bacon, samt solicitors M. Utges Manley og M. Barnden)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning af 25. maj 2012, hvorefter der blev givet afslag på en ansøgning om markedsføringstilladelse for »Orphacol — cholsyre«, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om, at den anfægtede beslutning tilsidesætter såvel forordning (EU) nr. 182/2011 (1) og forordning (EF) nr. 726/2004 (2), idet Kommissionen hverken var beføjet til at genindlede komitologiproceduren med et beslutningsudkast, som i det væsentlige var identisk med det, der allerede var blevet afvist af Den Stående Komité og appeludvalget, eller til at vedtage den anfægtede beslutning.
            
         
               2)
            
            
               Andet anbringende om, at den anfægtede beslutning under alle omstændigheder er behæftet med grundlæggende retlige fejl for så vidt angår fortolkningen af direktiv 2001/83/EF (med senere ændringer) (3).
            
         
      (1)  Europa-Parlamentets og Rådets forordning (EU) nr. 182/2011 af 16.2.2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55, s. 13).
   
      (2)  Europa-Parlamentets og Rådets forordning (EF) nr. 726/2004 af 31.3.2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (EUT L 136, s. 1).
   
      (3)  Europa-Parlamentets og Rådets direktiv 2001/83/EF af 6.11.2001 om oprettelse af en fællesskabskodeks for humanmedicinske lægemidler (EFT L 311, s. 67).